2. PIELIKUMS

Daugavpils valstspilsētas pašvaldības domes

2024. gada \_\_.\_\_\_\_\_\_\_\_\_\_

lēmumam Nr.\_\_\_\_\_\_\_\_\_\_

Eiropas Savienības Erasmus+ programmas Pamatdarbības Nr. 1 (KA 1) skolu sektora projekta Nr. 2024-1-LV01-KA122-SCH-000224604 **“Mēs varam un darām!”** apraksts

|  |  |
| --- | --- |
| Projekta pieteicējs | Daugavpils Iespēju vidusskola |
| Projekta ilgums | No 2024. gada 1. septembra līdz 2026. gada 28. februārim (18 mēneši) |
| Projekta mērķis | Erasmus + programmas pamatdarbības Nr.1 (KA1), mācību mobilitāte skolu sektorā, projekta galvenie mērķi ir: 1) stiprināt skolas metodisko kapacitāti, apgūstot jaunas metodes, stratēģijas, kas attīsta skolēnu kritisko domāšanu, akcentējot pirmskolas, valodu, mūzikas mācīšanas jomas, kā arī skolas vadības izpratni; 2) panākt interaktīvo rīku jēgpilnu izmantošanu STEM jomas mācību priekšmetu pasniegšanā; 3) veicināt informētību, izpratni par ES kontekstu, īpaši par kopējām vērtībām, kas ļauj pedagogiem pilnveidoties. |
| Projekta apraksts | Kopā ir plānots realizēt 8 mācību mobilitātes (braucienus), 16 pedagogi, piedaloties mācību mobilitātēs pilnveidos savu profesionālo kompetenci, stiprinās skolas metodisko kapacitāti, apgūstot jaunas metodes, stratēģijas, kas attīsta skolēnu kritisko domāšanu, akcentējot pirmskolas, valodu, mūzikas mācīšanas jomas, arī skolas vadības izpratni. Tiks panākta interaktīvo rīku jēgpilna izmantošana STEM jomas mācību priekšmetu pasniegšanā, nodrošinot mācību stundas interesantākas, ar tehnoloģijām bagātākas. Veicināta informētība, izpratne par ES kontekstu, īpaši par kopējām vērtībām, vienotības un daudzveidības principiem, kā arī tās sociālo un kultūrvēsturisko mantojumu, kas ļauj pedagogam pilnveidoties.  Piedaloties ēnošanās darbā, 6 skolas vadības komandas dalībnieki gūs pozitīvu pieredzi Portugāles un Turcijas skolās. Tiks iepazīta darba specifika, metodiskie materiāli, audzēkņu attīstības virzieni. Tiks vērots darbs ievērojamākajās, veiksmīgākajās skolās, kur skolēni ir ar labiem rezultātiem. Stundu vērojumos būs iespēja iegūt kritiskās domāšanas un IT darba metodes, tikšanās ar kolēģiem un skolēniem, lai pārņemtu labo praksi, dalītos pieredzē un popularizētu savu pilsētu un valsti, iepazītos ar kultūras programmām un piedalītos. Abās skolās liela uzmanība tiks pievērsta skolas vadības komandas darbam, kurš ir uz inovācijām vērsts. |
| Projekta izmaksas | 100% ES Mūžizglītības Erasmus+ programmas atbalsts. Projekta kopējais finansējums –  49016,00 EUR EUR (četrdesmit deviņi tūkstoši sešpadsmit euro, nulle centi). Daugavpils valstspilsētas domes priekšfinansējums (2025. gadam) 20% apmērā – 9803,20 EUR (deviņi tūkstoši astoņi simti trīs euro un divdesmit centi), kas tiks atgriezts pēc projekta noslēguma un gala atskaites iesniegšanas 2026.gadā. |
| Projekta mērķa grupa | Daugavpils Iespēju vidusskolas 22 pedagogi. |
| Projekta aktivitātes | Projektam ir vairāki posmi: sagatavošanās, īstenošana, rezultātu pielietošana un publicitāte. Tālākizglītības kursi ārzemēs (Austrijā, Vācijā, Itālijā (trīs reizes), Maltā (divas reizes), Grieķijā) 16 pedagogiem un darba vērošana Portugālē un Turcijā 6 vadības komandas dalībniekiem.  Jauno mācību materiālu aprobācija.  Uzstāšanās pieredzes apmaiņas semināros un konferencēs, atklātās stundas un informēšana par projekta gaitu masu informācijas līdzekļos. |

Daugavpils valstspilsētas pašvaldības domes priekšsēdētājs A. Elksniņš